APROBACIÓN DAS BASES DE SUBVENCIÓNS DESTINADAS A CENTROS E CASAS CULTURAIS, APERTURA DA CONVOCATORIA
ADMINISTRACIÓN LOCAL — Municipal — Ponteareas (Subvencións, 21/06/2016)

Faise público que a Xunta de Goberno Local en sesión do 31-05-16 acordou: 1º.—Aprobar a convocatoria, e as seguintes: O Concello de Ponteareas, no marco da súas competencias, ten un especial interés en apoiar e poñer en valor os centros e casas culturais do término municipal de Ponteareas. Entenderase, en adiante, por centro ou casa cultural todos aqueles centros culturais, casas culturais, teleclubs, centros artísticos, etc. incluídos dentro da “Rede de Casas Culturais” do Concello de Ponteareas. Con este fin, promove unha liña de subvencións que teñen por obxeto colaborar cos gastos de funcionamento e mantemento dos mencionados centros, así como, fomentar, impulsar e apoiar as actividades culturais e musicais que estes desenvolven dentro do seu ámbito de actuación. As subvencións recollidas nestas bases concederanse con cargo a partida 33000/48000 do orzamento municipal do ano 2016, ata un máximo de 40.000 euros. A concesión das axudas queda sometida á condición de existencia de crédito adecuado e suficiente no momento da resolución. Poderán solicitar estas axudas as asociacións sen ánimo de lucro e legalmente constituidas dos centros e casas culturais do municipio de Ponteareas. Por cada centro ou casa cultural só será beneficiaria unha asociación. Non poderán ser beneficiarios destas axudas aquelas asociacións que teñan pendente xustificar subvencións concedidas no exercicio anterior no mesmo programa. Non poderán ser beneficiarios destas axudas aqueles que se atopen nalgún dos supostos previstos nos puntos 2 e 3 do artigo 10 da Lei 9/2007, do 13 de xuño, de subvencións de Galicia. As solicitudes formalizaranse no modelo normalizado (Anexo 1) que se facilitará no Departamento de Cultura do Ilmo. Concello de Ponteareas, ou na páxina web do concello: www.ponteareas.es xunto coa documentación prevista na base 5, e presentarase no Rexistro de Entrada do Concello de Ponteareas. O prazo de presentación de solicitudes será de 30 días naturais, contados a partir do día seguinte ao da publicación da presente convocatoria no Boletín Oficial da Provincia. Se o último día do prazo for inhábil, entenderase prorrogado ao primeiro día hábil seguinte. Á solicitude xuntaráselle a documentación que a seguir se relaciona: a) Fotocopia cotexada da Tarxeta de Identificación Fiscal da entidade b) Fotocopia cotexada do DNI do representante, xunto coa documentación acreditativa da representación. c) Declaración do representante conforme a asociación no ten ánimo de lucro é está legalmente constituida. d) Certificación de número de conta bancaria do centro e Ficha de Terceiro debidamente cuberta (Anexo 2) e) Declaración do representante das axudas solicitadas ou concedidas por parte doutros organismos públicos ou privados para o mesmo fin. f) Declaración do representante da asociación co número de socios. g) Memoria explicativa asinada polo representante das actividades levadas a cabo pola entidade do último ano. Deberá indicarse cal é a actividade concreta a realizar e terá que indicar o lugar e a data de realización. h) Orzamento xeral da entidade do último ano, especificando os gastos adicados para cada unha das partidas, asinado polo representante. i) Memoria da entidade, onde se faga constar a súa traxectoria cultural, asinada polo representante. j) Poderán achegar calquera outra documentación que a entidade solicitante entenda que é pertinente para unha mellor valoración da solicitude. As memorias e orzamentos deberán estar debidamente asinados. k) Declaración da persoa responsable facendo constar a colaboración do Concello de Ponteareas. Esta tamén figurará nos folletos, lonas, carteis, etc. que se realicen para promocionar as actividades. Se a documentación presentada fora incompleta, requirirase ao solicitante para que, no prazo de 10 días hábiles, enmende a falta ou xunte os documentos preceptivos, coa advertencia de que, de non o facer, considerarase que desistiu da súa solicitude, de acordo co previsto no artigo 20.5 da Lei 9/2007, do 13 de xuño, de subvencións de Galicia, logo que se dite a oportuna resolución ao abeiro do artigo 42 da Lei 30/1992, do 26 de novembro, de réxime xurídico das administración públicas e do procedemento administrativo común. Os Centros e casas culturais beneficiarios desta subvención contarán cunha partida económica inicial fixa e igual para todos, por importe de 300 euros, para gastos xerais como limpeza, enerxía eléctrica, ou calquer outro suministro, e, cunha partida económica variable en función da puntuación final acadada como resultado da suma dos apartados 7.1, 7.2 e 7.3, e que a continuación se detallan. A concesión das subvencións realizarase en réxime de concorrencia competitiva, tendo en conta para a adxudicación os seguintes criterios: 7.1.—Subvención en función do número de socios de cada centro, sempre e cando conste a súa alta e aprobación en asamblea e no correspondente libro de socios. a) Ata 50 socios: 2 puntos b) De 51 a 100 socios: 3 puntos c) De 101 a 150 socios: 4 puntos d) De 151 a 200 socios: 5 puntos e) De 201 a 250 socios: 6 puntos f) De 251 a 300 socios: 7 puntos g) De 301 a 400 socios: 8 puntos h) Máis de 401 socios: 9 puntos A puntuación en función do número de socios de cada centro incrementarase en outros 2 puntos si a entidade acredita documentalmente a cuota que cobra aos socios, e os ingresos totais en concepto de ingresos derivados das cuotas de socios.7.2.—Subvención en función do orzamento de gastos en actividades cultuarias e da repercusión das mesmas na parroquia e no entorno. a) Orzamento de gastos en actividades culturais: ata 20 puntos. b) Programas ou actividades culturais realizados pola entidade solicitante no ano anterior: ata 20 puntos. c) Repercusión das actividades realizadas pola entidade solicitante: ata 20 puntos. d) Nivel de autofinanciamento das actividades realizadas: ata 10 puntos. Quedan excluidos deste apartado, e polo tanto non serán obxeto de subvención as viaxes de ocio, as excursións, as festas populares e gastronómicas. Os gastos gastronómicos estarán excluídos, excepto naqueles casos que garden unha relación directa coa actividade do centro e sexan necesarios para a mesma.7.3.—Subvención en función do orzamento total de gastos anuais do centro cultural ou casa cultural. a) Ata 2.000 euros: 3 puntos b) De 2.001 euros a 3.000 euros: 4 puntos c) De 3.001 euros a 4.000 euros: 5 puntos d) De 4.001 euros a 5.000 euros: 6 puntos e) De 5.001 euros a 6.000 euros: 7 puntos d) De 6.001 euros a 8.000 euros: 8 puntos e) De 8.001 euros a 10.000 euros: 9 puntos f) Máis de 10.000 euros: 10 puntos A concesión destas axudas é compatible con outras que reciban para o mesmo fin, tendo en conta que o conxunto de todas elas en ningún caso poderá superar o 100% do custo da actividade ou investimento. Para a resolución de solicitudes crearase unha Comisión de Avaliación que estará constituída polos seguintes membros, todos eles con voz e con un total de tres votos: a) Presidente: o alcalde do Concello de Ponteareas e/ou o concelleira de Cultura, con voz e con voto. b) Dous vogais: un designado pola Concelleira de Cultura entre o persoal municipal do servizo e outro o interventor municipal ou traballador municipal que él designe. Con voz e voto que fará as funcións de secretaria En caso de ausencia dalgún dos membros integrantes da comisión, poderá ser substituído por outra persoa que para o efecto designe o alcalde. A Comisión de Valoración verificará que as solicitudes cumpren os requisitos esixidos na convocatoria. Analizará e valorará as solicitudes e documentación presentadas, tralo cual emitirá un informe no que se concrete o resultado da evaluación efectuada, coa aplicación dos criterios previstos nestas bases, o cal terá o carácter de proposta de resolución provisional, debidamente motivada. Esta será publicada no tablón de anuncios do Concello de Ponteareas e na páxina web www.ponteareas.es, concedéndose un prazo de cinco días hábiles para formular alegacións, contados a partir do día seguinte a súa publicación. Examinadas as alegaciones presentadas, no seu caso, polos interesados, a Comisión de Valoración elaborará a proposta de resolución definitiva que elevará o órgano competente para resolver, que habrá de expresar o solicitante ou relación de solicitantes para os que se propón a concesión da subvención e a súa cuantía, especificando a súa evaluación e os criterios de valoración seguidos para efectuala. Na proposta farase constar que, da información que obra no poder da Comisión de Valoración, despréndese cos beneficiarios propostos cumpren todolos requisitos necesarios para acceder as mesmas. A resolución do procedemento notificaráselles ós interesados conforme ó previsto no art.58 da Lei 30/1992 de 26 de novembro. O prazo máximo para ditar e notificarlles aos interesados a resolución non poderá superar os nove meses, segundo establece o artigo 23.4º da Lei 9/2007, do 13 de xuño, de subvencións de Galicia. O prazo computarase a partir da publicación desta convocatoria. Notificada a resolución definitiva, os beneficiarios disporán dun prazo de dez días para a súa aceptación, transcorrido o cal sen que se produza manifestación expresa, entenderase tacitamente aceptada, agás que no mesmo prazo se comunique de xeito formal e expreso a renuncia á subvención concedida, debidamente asinada polo representante da entidade beneficiaria. Os beneficiarios da subvención quedan obrigados a acreditar e xustificar o montante total do orzamento presentado coas facturas orixinais ou fotocopias compulsadas debendo corresponder o gasto á actividade subvencionada. A xustificación da subvención deberá presentarse ata o 30 de outubro de 2016. No caso de que se xustifiquen os gastos polo 100% do orzamento subvencionado, aboarase a totalidade da subvención. E no caso, de non xustificarse a totalidade do orzamento, a subvención será minorada na mesma proporción. O pagamento efectuarase por transferencia á conta bancaria indicada polo perceptor. A xustificación da subvención acreditarase aportando a seguinte documentación: As axudas concedidas deberán devolvelas ou reintegralas non seguintes casos: 1.—Por obtelas falseando as condicións requeridas 2.—Por non aplicala ós fins para os que foi concedida 3.—Por incumprir o beneficiario as obrigas asumidas e as condicións fixadas nestas bases. Para o non establecido nas presentes bases serán de aplicación as bases de execución do orzamento municipal e demais lexislación aplicable. Estas bases entrarán en vigor o día seguinte ao da súa publicación no BOP de Pontevedra”.— 2º.—O prazo de presentación de solicitudes será de 30 días naturais, contados a partir do día seguinte ao da publicación da presente convocatoria no Boletín Oficial da Provincia. Ponteareas, 6 de xuño de 2016.—O Alcalde, Xosé Represas Giráldez.